PRILOGA III

PROCES NADZORNIŠKEGA PREGLEDOVANJA IN OVREDNOTENJA (SREP)

Seznam predlog

Splošne opombe o izpolnjevanju predlog v Prilogi III

Pri objavljanju informacij o splošnih merilih in metodologijah pristojni organi ne razkrijejo nadzorniških ukrepov, namenjenih določenim investicijskim podjetjem, ne glede na to, ali so sprejeti v zvezi s posameznim investicijskim podjetjem ali skupino investicijskih podjetij.

PROCES NADZORNIŠKEGA PREGLEDOVANJA IN OVREDNOTENJA (SREP) (1)

010 Datum zadnje posodobitve informacij v tej predlogi (dd. mm. llll) 020 Področje uporabe SREP (člen 36 IFD) Opis pristopa pristojnega organa glede področja uporabe SREP, vključno z naslednjim: — katere vrste investicijskih podjetij so vključene v SREP/izključene iz njega; — pregledom na visoki ravni, kako pristojni organ upošteva načelo sorazmernosti pri obravnavi področja uporabe SREP ter pogostosti ocenjevanja različnih elementov SREP (2). [prosto besedilo, sklic na take smernice ali hiperpovezava do njih] 030 Ocena elementov SREP (člen 36 IFD) Opis pristopa pristojnega organa glede ocene posameznih elementov SREP, vključno z naslednjim: — pregledom na visoki ravni za postopke in metodologije, ki se uporabljajo za ocenjevanje elementov SREP, vključno z: (i) analizo poslovnega modela; (ii) oceno notranjega upravljanja in kontrol znotraj investicijskega podjetja; (iii) oceno tveganj za kapital in (iv) oceno tveganj za likvidnost; — pregledom na visoki ravni, kako pristojni organ upošteva načelo sorazmernosti pri oceni posameznih elementov SREP (3). [prosto besedilo, sklic na take smernice ali hiperpovezava do njih] 040 Pregledovanje in ovrednotenje procesa ocenjevanja ustreznega notranjega kapitala (ICAAP) in procesa ocenjevanja ustrezne notranje likvidnosti (ILAAP) (člena 24 in 36 IFD) Opis pristopa pristojnega organa k pregledovanju in ovrednotenju dodatnih kapitalskih zahtev in posebnih likvidnostnih zahtev kot dela SREP ter zlasti za ocenjevanje zanesljivosti izračunov dodatnega kapitala in likvidnosti za določanje dodatnih kapitalskih zahtev in likvidnostnih zahtev, vključno z naslednjim (4): — opisom metodologije, ki jo pristojni organ uporabi za pregledovanje procesa ocenjevanja ustreznega notranjega kapitala (ICAAP) in procesa ocenjevanja ustrezne notranje likvidnosti (ILAAP) investicijskih podjetij; — informacijami/sklici na zahteve pristojnega organa po predložitvi informacij v zvezi z ICAAP in ILAAP, zlasti glede tega, katere informacije je treba predložiti; — informacijami o tem, ali se od investicijskih podjetij zahteva neodvisno pregledovanje ICAAP in ILAAP. [prosto besedilo, sklic na take smernice ali hiperpovezava do njih] 050 Skupna ocena SREP in nadzorniški ukrepi (člena 38 in 39 IFD) Opis pristopa pristojnega organa k skupni oceni SREP (povzetek) in uporabi nadzorniških ukrepov na podlagi skupne ocene SREP (5). Opis, kako so rezultati SREP povezani z uporabo ukrepov za zgodnje posredovanje v skladu s členom 27 Direktive 2014/59/EU in ugotavljanjem pogojev glede tega, ali se za investicijsko podjetje lahko šteje, da propada ali bo verjetno propadlo, v skladu s členom 32 navedene direktive (6). [prosto besedilo, sklic na take smernice ali hiperpovezava do njih]

(1) Pristojni organi razkrijejo merila in metodologije, uporabljene v vrsticah 020 do 040 in v vrstici 050 za skupno oceno, in sicer v obliki pojasnjevalne opombe, kot je opisana v drugem stolpcu.

(2) Področje uporabe SREP se obravnava na ravni investicijskega podjetja in glede na njegova lastna sredstva. Pristojni organ pojasni pristop, uporabljen za razvrstitev investicijskih podjetij v različne kategorije za namene SREP, pri čemer opiše uporabo kvantitativnih in kvalitativnih meril ter kako taka kategorizacija vpliva na finančno stabilnost ali druge splošne nadzorne cilje. Pristojni organ pojasni tudi, kako se kategorizacija uporablja za zagotavljanje vsaj minimalnega vključenosti v ocene SREP, vključno z opisom pogostosti ocen vseh elementov SREP za različne kategorije investicijskih podjetij.

(3) Vključno z delovnimi orodji, npr. inšpekcijskimi pregledi na kraju samem in izven njega, kvalitativnimi in kvantitativnimi merili, statističnimi podatki, uporabljenimi pri ocenah. Dodajo se hiperpovezave do morebitnih smernic na spletnih straneh.

(4) Pristojni organi pojasnijo tudi, kako je ocena procesa ocenjevanja ustreznega notranjega kapitala (ICAAP) in procesa ocenjevanja ustrezne notranje likvidnosti (ILAAP) zajeta v modelih minimalne vključenosti, uporabljenih za namene sorazmernosti na podlagi kategorij SREP, ter kako je sorazmernost uporabljena za namene določitve nadzorniških pričakovanj pri ICAAP in ILAAP ter zlasti vse smernice ali minimalne zahteve za ICAAP in ILAAP, ki so jih izdali pristojni organi.

(5) Pristop, ki ga pristojni organi uporabijo, da dobijo skupno oceno SREP, ter posredovanje te ocene investicijskim podjetjem. Skupna ocena pristojnih organov temelji na pregledu vseh elementov iz vrstic 020 do 040, skupaj z vsemi drugimi relevantnimi informacijami o investicijskem podjetju, ki jih morda pridobi pristojni organ.

(6) Pristojni organi lahko razkrijejo tudi politike, ki usmerjajo njihove odločitve za sprejetje nadzorniških ukrepov (v smislu člena 18 IFD) ter ukrepov za zgodnje posredovanje (v smislu člena 27 direktive o sanaciji in reševanju bank (BRRD)), kadar pri oceni institucije ugotovijo pomanjkljivosti ali neustreznosti, ki zahtevajo nadzorniško posredovanje. Taka razkritja lahko vključujejo objavo notranjih smernic ali drugih dokumentov, ki opisujejo splošne nadzorne prakse. Vendar se ne zahteva razkritje v zvezi z odločitvami o posameznih investicijskih podjetjih, da se spoštuje načelo zaupnosti.

Poleg tega lahko pristojni organi zagotovijo informacije v zvezi s posledicami, če investicijsko podjetje krši zadevne pravne določbe ali ne spoštuje nadzorniških ukrepov ali ukrepov za zgodnje posredovanje, naloženih na podlagi rezultatov SREP, npr. navedejo vzpostavljene postopke izvrševanja (kjer je ustrezno).